கேள்வி: புது அசிரியப் பேரரசு - அண்மைக் கிழக்கின் மீதான ஆதிக்கம் பற்றி தகவல் சொல்.
பதில்: File:Alabaster Stela of the Asirian King Ashurnasirpal II (884-859 BC) - British Museum.jpg 883–859)]] மீள்வெற்றிக்கான இரண்டாவது கட்டம் துகுல்டி-நினுர்தாவின் மகனும் வாரிசுமான ''இரண்டாம் அசூர்-நசிர்-பால்'' (ஆட்சி:கிமு 883–859) ஆட்சிக்காலத்தில் தொடங்கப்பட்டது. அவரது ஆட்சியின் கீழ், அசிரியா அண்மைக் கிழக்கில் ஆதிக்கம் செலுத்தும் அரசியல் சக்தியாக உயர்ந்தது. ஆளுமையின் அடிப்படையில், அசூர்னசிர்பால் ஒரு சிக்கலான மனிதராக இருந்தார்; அவர் ஒரு இடைவிடாத போர்வீரர் மற்றும் அசிரிய வரலாற்றிலேயே மிகவும் கொடூரமான மன்னர்களில் ஒருவராக இருந்தார். ஆனால் அவர் மக்களைப் பற்றியும் அக்கறை கொண்டிருந்தார். தனது குடிமக்களின் செழிப்பையும் வசதியையும் அதிகரிக்க உழைத்தார். நெருக்கடி காலங்களில் விரிவான நீர்நிலைகளையும், உணவு சேமிப்புக் கிடங்குகளையும் நிறுவினார். தனது முன்னோர்களின் வெற்றிகரமான படையெடுப்புகளின் விளைவாக, அசூர்னசிர்பால் கணிசமான வளங்களைப் பெற்றிருந்தார். அவற்றைக் கொண்டு அசிரிய ஆதிக்கத்தை மீண்டும் நிலைநிறுத்த அவரால் முடிந்தது. கிமு. 883-ல் அசூர்னசிர்பாலின் முதல் படையெடுப்பு, டைகிரிசு ஆறு வடக்கு பகுதியில் கிளர்ச்சி செய்த ''சூரு'' மற்றும் ''டெலா'' நகரங்களுக்கு எதிராக இருந்தது. டெலாவில் அவர் குடிமக்களைக் கொடூரமாக ஒடுக்கினார்; மற்ற தண்டனைகளுடன், மூக்கு, காதுகள், விரல்கள் மற்றும் கை கால்களைத் துண்டித்தல், கண்களைப் பிடுங்குதல் மற்றும் கழுவேற்றுதல், தலை துண்டித்தல் போன்ற கடுந்தண்டணைகள் வழங்கினார்.அசூர்னசிர்பாலின் பிற்காலப் படையெடுப்புகளில், கிழக்கு சக்ரோசு மலைத்தொடர் உள்ள ''ஜமுவா'' இராச்சியத்திற்கு எதிரான மூன்று போர்கள், வடக்கில் ''நைரி'' மற்றும் அரராத்து இராச்சியம் நாடுகளுக்கு எதிரான தொடர்ச்சியான படையெடுப்புகள் மற்றும் மேற்கில் உள்ள அராமிய மற்றும் புதிய இட்டைட்டு பேரரசு தொடர்ச்சியான மோதல்களும் அடங்கும். அசூர்னசிர்பாலின் முக்கிய எதிரிகளில் ஒருவர், பிட் அடினியை ஆண்ட அராமிய மன்னர் அகூனி ஆவார். அகூனியின் படைகள் கபூர் மற்றும் புறாத்து ஆறு கடந்து பலமுறை முன்னேறியது. பல வருடப் போருக்குப் பின்னரே அவர் இறுதியாக அசூர்னசிர்பாலை தனது மேலாதிக்க மன்னராக ஏற்றுக்கொண்டார். அகூனியின் தோல்வி மிகவும் முக்கியத்துவம் வாய்ந்தது. ஏனெனில் இது இரண்டு நூற்றாண்டுகளுக்கு முன்னர் அசூர்-பெல்-கலாவிற்குப் பிறகு அசிரியப் படைகள் யூப்ரடீஸை விட மேற்கே படையெடுத்தது முதல் முறையாகும். அசூர்னசிர்பால் லெபனானுக்கும் பின்னர் மத்திய தரைக்கடல் கடற்கரைக்கும் அணிவகுத்துச் சென்றார். இந்தக் காலகட்டத்தில் அவர்களில் சிலரே முறையாகப் பேரரசில் இணைக்கப்பட்டாலும், வழியில் இருந்த பல ராஜ்ஜியங்கள், தாக்குதலுக்கு உள்ளாவதைத் தவிர்ப்பதற்காக அசூர்னசிர்பாலுக்குத் திறை செலுத்தின. ''கர்கெமிஷ்'' மற்றும் ''பட்டினா'' ஆகிய இராச்சியங்களும், சிதோன், பைபிளோஸ், தயர் நகரம், லெபனான் மற்றும் ''அர்வாத்'' போன்ற போனீசியா நகரங்களும் இதில் அடங்கும். அசூர்னசிர்பால் அசூர், பண்டைய நகரம், நினிவே மற்றும் ''பலாவத்'' போன்ற நகரங்களில் பல பெரிய அளவிலான கட்டுமானத் திட்டங்களுக்கு நிதியளித்தார். இவர் நிம்ருத் என்ற பாழடைந்த நகரத்தை மீட்டெடுதது, கிமு 879-ல் அசூர்னசிர்பால் நிம்ரூத்தை பேரரசின் தலைநகராக ஆக்கினார். மேலும் அந்நகரத்தில் கோட்டைகள், அரண்மனைகள் மற்றும் கோயில்களைக் கட்டுவதற்காக ஆயிரக்கணக்கான தொழிலாளர்களைப் பணியமர்த்தினார். அசூர் நகரம் புதிய அசிரியப்ப் பேரரசின் மத மையமாகத் தொடர்ந்தாலும், அது ஒரு சடங்குகளின் நகரமாக மாறியது. அசூர்னசிர்பாலின் இராணுவக் கொள்கைகள் அவரது மகன் மூன்றாம் சல்மானேசரின் (ஆட்சிக்காலம்: கி.மு. 859–824) ஆட்சியின் கீழ் வரை தொடர்ந்தது. அவரது ஆட்சிக்காலத்தில் அசிரியப் பேரரசின் பிரதேசம் கணிசமாக விரிவடைந்தது. மேற்கில் உள்ள காபூர் ஆறு (புறாத்து ஆறு) மற்றும் யூப்ரடீஸ் நதிகளுக்கு அருகிலுள்ள நிலங்கள் அசிரியக் கட்டுப்பாட்டின் கீழ் கொண்டுவரப்பட்டன. பிட் அடினியின் அகூனி பல ஆண்டுகளாக அசிரியர்களை எதிர்த்தார். ஆனால் கிமு. 857/856 குளிர்காலத்தில் அவர் சல்மானேசரிடம் சரணடைந்தார். இந்தக் காலகட்டத்தில் அசிரியாவின் மிகவும் சக்திவாய்ந்த மற்றும் அச்சுறுத்தும் எதிரி வடக்கில் இருந்த அரராத்து இராச்சியம் ஆகும். கிமு 856-ல் சல்மானேசர் அரராத்து இராச்சியம் மீது தாக்குதல் நடத்தினார். சல்மானேசரின் படைகள் உரார்த்தின் தலைநகரான அர்சாஷ்குன்னைக் சூறையாடினார். சல்மானேசரின் உரார்த்துக்கு எதிரான இந்தப் படையெடுப்பு, வடக்கு சிரியாவில் உள்ள பல சிறிய அரசுகளைத் திறை செலுத்தும்படி கட்டாயப்படுத்தியது. கிமு. 830-களில் அவரது படைகள் அனத்தோலியாவில் உள்ள ''சிலிசியா'' வரை சென்றது.